AQShning Tsintsinnati shahrida ATR tasnifiga kiruvchi “Masters” turkumidagi tennis turnirining asosiy to‘riga saralash bahsida o‘zbekistonlik Denis Istomin birinchi uchrashuvni muvaffaqiyatli yakunlagandi. Saralash bahsining so‘nggi davrasida u germaniyalik tajribali tennischi Aleksandr Zverevga qarshi kurash olib bordi. Mazkur bellashuvda Istominga omad yetishmadi va u 2:6, 6:3, 3:6 hisobida raqibiga imkoniyatni boy berdi. Uchrashuv ikki soat va 2 daqiqa davom etdi. Shu tariqa, Denis Istomin musobaqaning asosiy to‘riga chiqa olmadi va AQShdagi ishtirokini erta yakunladi.